La cocaína ye una base débil que traviesa rápido les membranes corporales (incluyíes les placentaries y les hematoencefálicas). Labsorción, los picos plasmáticos, la biodisponibildad y les concentraciones alcanzaes tres el consumu dependen de la forma de presentación farmacolóxica y de la vía utilizada. La inhalación nasal del clorhidrato de cocaína, por casu, produz efeutos en pocos minutos (con un picu a los 20-30 minutos) que sumen dafechu a los 60 minutos (anque pueden permanecer más si lefeutu vasoconstrictor de la mucosa lentifica labsorción). Per vía intranasal la biodisponibilidad de la cocaína nunca superal 40%. Les formes fumaes son más rápides daición (lleguen a actuar en segundos), menos duraderes (por ello predisponen más al consumu compulsivu) y tienen una biodisponibilidad más irregular. La vía intravenosa ye tamién bien rápida y apurre una biodisponibilidad completa de la cocaína inyectada (100%). La distribución de la cocaína ye bien amplia y algama tol organismu.